Vist que el Pla de Govern de la Generalitat 2007-2010 preveu actuacions polítiques dirigides a garantir la igualtat d'oportunitats i drets de les dones i els homes;
Entenent que des del Govern s'ha de liderar el procés que garanteixi aquesta igualtat, la qual cosa comporta que el Departament de Treball posi en marxa accions en l'àmbit de les relacions laborals;
Vist que el Pla de polítiques de dones a Catalunya 2008-2011 incorpora actuacions del Departament de Treball per garantir les condicions d'igualtat d'oportunitats i de qualitat en l'accés i la permanència de les dones al mercat de treball, així com actuacions dirigides al foment de la reorganització de la vida personal i laboral;
Atesa la Llei orgànica 3/2007, de 22 de març (BOE núm. 71, de 23 de març), per a la igualtat efectiva de dones i homes, l'article 49 de la qual preveu mesures de foment per a la implantació de plans d'igualtat;
Vist que s'ha realitzat l'avaluació per mesurar l'efectivitat de la convocatòria anterior, i que s'ha considerat adient una modificació de les bases reguladores;
Atès el que disposen la Llei 38/2003, de 17 de novembre, general de subvencions (BOE núm. 276, de 18 de novembre), i seu Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25 de juliol);
Atès el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31 de desembre), modificat per la Llei 12/2004, de 27 de desembre, de mesures financeres, la Llei 5/2007, de 4 de juliol, de mesures fiscals i financeres, i la Llei 25/2009, de 23 de desembre, de pressupostos de la Generalitat de Catalunya per a 2010 (DOGC núm. 5537, de 31 de desembre);
Vist l'Acord de Govern de despesa plurianual de data 16 de desembre de 2009;
Vistos els informes previs de l'Assessoria Jurídica i de la Intervenció Delegada del Departament de Treball, a proposta de la Direcció General de Relacions Laborals, i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat,
Aquesta Ordre té per objecte aprovar les bases reguladores de la subvenció destinada a l'elaboració i la implantació de plans d'igualtat a les empreses per al foment de la igualtat d'oportunitats entre dones i homes en l'àmbit de les relacions laborals a Catalunya, i fer pública la convocatòria per a la presentació de sol·licituds per a l'any 2010.
La subvenció regulada en aquesta Ordre es concreta en l'elaboració i la implantació d'un Pla d'igualtat per a empreses de 30 o més persones treballadores.
2.1 Anualment, i en funció de les disponibilitats pressupostàries, el conseller o consellera de treball dictarà resolució de convocatòria, que es publicarà al Diari Oficial de la Generalitat de Catalunya, per presentar sol·licituds per a l'obtenció de les subvencions regulades en aquesta Ordre.
2.2 En el supòsit que, un cop resolta la convocatòria de la subvenció prevista en aquesta Ordre, no s'hagués esgotat l'import màxim destinat per a l'exercici corresponent, o que el Departament de Treball obtingui fons addicionals destinats a les accions regulades en aquesta Ordre, o que es produeixin renúncies o revocacions de les subvencions, amb el romanent que quedi d'aquests fons addicionals es podrà fer pública una nova convocatòria per a la concessió de subvencions per al desenvolupament de les accions previstes en aquesta Ordre mitjançant una nova resolució del conseller/a de Treball, o bé es podran assignar nous atorgaments als plans que no van arribar a obtenir subvenció i que, atesos els criteris de valoració aplicables, mantenen una posició immediatament següent a la dels plans subvencionats segons l'ordre de preferència establert, sempre que aquests plans es puguin realitzar en el termini que estableix aquesta Ordre de bases reguladores.
3.1 La subvenció que estableix aquesta Ordre té per finalitat donar suport a les empreses de 30 o més persones treballadores que, en l'àmbit de les relacions laborals, elaborin i implantin un Pla d'igualtat que haurà de ser negociat amb la representació del personal per fomentar la igualtat d'oportunitats entre dones i homes.
3.2 S'haurà de garantir el compromís de la Direcció de l'empresa en relació amb la realització i la implantació del Pla, i la participació i la implicació de la representació unitària i/o sindical de les persones treballadores.
3.3 Els plans que es presentin hauran d'incloure una diagnosi prèvia i impulsar accions en relació amb els àmbits de treball que s'especifiquen a continuació:
a) Accés i promoció interna de les dones a qualsevol lloc de treball de l'empresa.
b) Presència de dones en càrrecs de responsabilitat.
c) Organització del temps de treball per afavorir la conciliació de la vida personal i laboral.
d) Prevenció de l'assetjament sexual i per raó de sexe
e) Igualtat en matèria retributiva, l'enquadrament professional i/o la valoració de llocs de treball.
f) Condicions de treball: tipologia de contracte, jornada i horaris de treball, formació, salut laboral i d'altres.
g) Ús no discriminatori en el llenguatge, la comunicació corporativa i la publicitat.
4.1 L'ajut regulat en aquesta Ordre inclou necessàriament la realització per part de l'entitat beneficiària del següent:
a) Una diagnosi sobre la situació a l'empresa en matèria d'igualtat entre homes i dones.
b) L'elaboració d'un Pla d'igualtat que corregeixi les deficiències detectades.
c) La primera fase d'aplicació del Pla.
El Pla d'igualtat ha de ser elaborat i implantat per personal de l'empresa en col·laboració amb la representació de les persones treballadores.
La fase de diagnosi es podrà encarregar, si es considera oportú, a una entitat externa especialitzada.
4.2 Als efectes d'aquesta Ordre, la diagnosi, el Pla i la primera fase d'aplicació es defineixen de la forma següent:
a) La diagnosi consisteix en un estudi quantitatiu i qualitatiu de l'estructura organitzativa de l'empresa amb l'objectiu de saber el grau de compliment del principi d'igualtat entre els seus treballadors i treballadores.
Ha d'incloure informació sobre els elements que poden generar discriminacions a l'empresa (humans, econòmics, materials, d'organització, etc.) i sobre quins recursos disposa l'empresa per plantejar el canvi.
b) El Pla d'igualtat de l'empresa consisteix en un conjunt ordenat de mesures, adoptades després de realitzar una diagnosi de la situació, que tendeixen a assolir en l'empresa la igualtat de tracte i d'oportunitats entre dones i homes i a eliminar les discriminacions per raó de sexe i/o gènere.
Els plans d'igualtat fixaran els objectius concrets d'igualtat a assolir, les estratègies i les accions concretes a adoptar per a la seva consecució, amb el pressupost econòmic corresponent, el calendari de realització i els sistemes de seguiment i avaluació.
Tots aquests elements, degudament impulsats per la Direcció i integrats al sistema de gestió de l'empresa, s'orienten a generar, impulsar, garantir i/o consolidar un sistema estable d'actuació que integri la perspectiva de gènere dins l'organització empresarial, que fomenti la igualtat d'oportunitats entre les dones i els homes de l'empresa, i prevegi una paritat en tots els estaments jeràrquics.
c) La primera fase d'aplicació del Pla són les accions definides en aquest com a prioritàries, ateses les deficiències detectades en la diagnosi.
Als efectes d'aquesta subvenció s'haurà d'acreditar la realització completa de tres d'aquestes actuacions, com a mínim.
Podran sol·licitar la concessió de les subvencions previstes en aquesta Ordre les entitats que s'assenyalen a continuació, sempre que desenvolupin la seva activitat en centres de treball ubicats a Catalunya i que reuneixin la resta de requisits que s'hi estableixen:
a) Empreses privades de 30 o més de persones treballadores que reuneixin la condició d'empresari/ària, d'acord amb el que disposa l'article 1.2 del Text refós de la Llei de l'Estatut dels treballadors, aprovat pel Reial decret legislatiu 1/1995, de 24 de març (TRLET).
b) Empreses públiques i entitats autònomes públiques de 30 o més de persones treballadores, regulades pel Decret legislatiu 2/2002, de 24 de desembre, pel qual s'aprova el Text refós de la Llei 4/1985, de 29 de març, de l'Estatut de l'empresa pública catalana.
6.1 Per a l'obtenció de la subvenció objecte d'aquesta Ordre de bases, les empreses sol·licitants hauran de complir els requisits següents:
a) Complir el que estableix l'article 38 de la Llei 13/1982, de 7 d'abril, d'integració social de persones discapacitades, i, si escau, el Reial decret 364/2005, de 8 d'abril.
b) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
c) No trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
d) No haver estat sancionades per resolució ferma, durant els últims 3 anys, per la comissió d'una infracció greu en matèria d'integració laboral de persones discapacitades o molt greu en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/ 2000, de 4 d'agost.
e) Complir les obligacions tributàries davant l'Estat i la Generalitat, i les obligacions davant la Seguretat Social.
f) Disposar dels mitjans humans, materials i econòmics necessaris per realitzar l'activitat de prevenció de riscos laborals a l'empresa, d'acord amb el que disposen la Llei 31/1995, de 8 de novembre, sobre prevenció de riscos laborals, i el Reglament de serveis de prevenció.
g) Complir amb l'obligació, d'acord amb els agents socials, de disposar de mitjans per prevenir i detectar casos d'assetjament sexual i d'assetjament per raó de sexe i d'intervenir-hi en els seus centres de treball.
h) Complir els requisits específics que es determinen en aquesta Ordre.
i) Complir qualsevol altra obligació legal o reglamentària que pugui afectar-les.
j) Efectuar la declaració responsable establerta a l'article 92.2.i) del Text refós de la Llei de finances públiques de Catalunya.
6.2 El compliment d'aquests requisits s'acreditarà mitjançant l'aportació de la documentació esmentada a l'article 7.5 d'aquesta Ordre.
Sol·licitud i documentació que cal presentar
7.1 La sol·licitud, en imprès normalitzat i degudament formalitzada, juntament amb la documentació que correspongui, s'haurà d'adreçar a la Direcció General de Relacions Laborals (carrer Sepúlveda, 148-150, 08011 Barcelona), en el termini que anualment estableixi la convocatòria corresponent.
No obstant això, també podrà ser presentada, en el mateix termini, als serveis territorials del Departament, les adreces dels quals són les següents:
Serveis Territorials del Departament de Treball a Barcelona, c.
Serveis Territorials del Departament de Treball a Girona, c.
Serveis Territorials del Departament de Treball a Lleida, c.
Serveis Territorials del Departament de Treball a Tarragona, c.
Serveis Territorials del Departament de Treball a les Terres de l'Ebre, c. la Rosa, 9 (Palau Olivera Botella), 43500 Tortosa.
7.2 Sens perjudici del que s'ha exposat, també es podran presentar en qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
7.3 L'imprès normalitzat de sol·licitud per a l'obtenció de la subvenció regulada en aquesta Ordre es podrà obtenir a la web del Departament de Treball [URL], al Registre del Departament de Treball (c.
Sepúlveda, 148-150, 08011 Barcelona), o a qualsevol de les adreces anteriorment esmentades.
7.4 Juntament amb la sol·licitud, s'haurà d'adjuntar en original i fotocòpia, o còpia autenticada, la documentació següent:
a) Documentació acreditativa de la capacitat de la persona sol·licitant per actuar en nom i representació de l'entitat que sol·licita la subvenció.
b) Projecte descriptiu, segons model normalitzat, pel qual se sol·licita la concessió de la subvenció, que haurà d'incloure els punts que s'especifiquen a l'article 8 d'aquesta Ordre.
c) Informe de la representació unitària i/o sindical de les persones treballadores o, si s'escau, documentació que acrediti la seva sol·licitud per part de l'empresa.
En cas de no haver-hi representació, s'haurà d'acreditar que tota la plantilla en té coneixement.
d) Declaració del compliment de la quota de reserva per a la integració social de les persones amb discapacitat, establerta en un 2% per a les empreses amb 50 o més treballadors/ores, o declaració conforme s'apliquen les mesures alternatives d'acord amb el que disposen l'article 38 de la Llei 13/1982, de 7 d'abril, d'integració de persones amb discapacitat, el Reial decret 364/2005, de 8 d'abril, i el Decret 246/2000, de 24 de juliol.
e) Declaració expressa conforme no ha estat sancionada, durant els últims 3 anys en resolució ferma, per la comissió d'infracció greu en matèria d'integració laboral de persones amb discapacitat o molt greu en matèria social o en matèria de seguretat i salut en el treball, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
f) Declaració conforme el centre de treball compleix els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
g) Declaració expressa conforme no s'incorre en cap dels supòsits previstos a l'article 13 de la Llei 38/2003, de 17 de novembre, general de subvencions.
h) Declaració responsable d'estar al corrent del pagament de les obligacions amb la Tresoreria General de la Seguretat Social, de les obligacions tributàries amb l'Estat i amb la Generalitat.
i) Full de domiciliació bancària degudament formalitzat, d'acord amb el model del Departament d'Economia i Finances disponible a l'adreça d'Internet http://www.gencat.cat/economia/serveis/models/index.html.
j) Declaració de l'existència d'altres subvencions o ajuts públics i/o privats, nacionals o internacionals, per al mateix concepte, amb indicació del programa al qual s'acull, de la quantia sol·licitada, del percentatge que suposen del cost total del projecte, de si es troben en fase de sol·licitud o concessió, i amb càrrec a quina entitat pública o privada s'ha sol·licitat.
En cas de no haver-se sol·licitat d'altres, caldrà adjuntar una declaració responsable en aquest sentit.
k) Declaració conforme disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals, el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
l) Declaració conforme es disposa de mitjans per prevenir i detectar casos d'assetjament sexual i d'assetjament per raó de sexe i dels que utilitzen per intervenir-hi en els seus centres de treball.
m) Declaració d'existència d'ajuts de minimis rebuts en els tres darrers exercicis fiscals, amb indicació de com computa l'empresa l'exercici fiscal en el qual s'enquadra o, si s'escau, declaració expressa i responsable de la seva inexistència.
n) Declaració responsable que inclogui els aspectes següents:
Les remuneracions que percep el personal directiu de l'entitat subvencionada; entenent per directiu o directiva la persona que exercita funcions executives i d'administració.
El compromís de donar publicitat a les remuneracions esmentades en la memòria que s'adjunta amb els estats comptables.
El compromís de les entitats de mantenir, en el marc de la relació laboral preexistent i durant el període de vigència de la subvenció, l'estructura retributiva esmentada.
El compliment de les regles establertes pels apartats a), b), c) i d) de l'article 90 bis de Text refós de la Llei de finances públiques de Catalunya.
Les declaracions dels apartats d), e), f) g), h), i), k), l), m) i n) s'inclouen dins l'imprès de sol·licitud, així com l'autorització per a la consulta de les dades del DNI.
El fet de presentar la declaració responsable faculta l'Administració per fer les comprovacions necessàries per verificar la conformitat de les dades declarades.
La signatura de la sol·licitud implica l'autorització al Departament de Treball per tal que pugui fer les comprovacions en relació amb el compliment de les obligacions tributàries i de Seguretat Social.
La documentació de l'apartat i) només s'haurà d'aportar en el cas de canvi de dades o si és el primer cop que se sol·licita una subvenció al Departament de Treball o a la Generalitat de Catalunya.
7.5 En el cas de documents que ja es trobin en poder del Departament de Treball, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
Aquesta declaració s'annexa a l'imprès de sol·licitud.
En cas que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
7.6 El Departament de Treball podrà requerir a les persones signants de les empreses sol·licitants la presentació de qualsevol altra documentació que sigui necessària per a la tramitació de la subvenció.
7.7 Si la sol·licitud no reuneix els requisits que estableix aquesta Ordre, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius amb indicació de què, si no ho fa, es considera que desisteix de la seva petició, d'acord amb el que disposa l'article 71 de la Llei 30/1992, de 26 de novembre, modificada per la Llei 4/1999, de 13 de gener.
Continguts del Projecte descriptiu
El Projecte descriptiu s'haurà de formalitzar segons el model normalitzat que s'inclou a la sol·licitud, amb el contingut següent:
a) Presentació de l'empresa: organigrama, nombre de persones treballadores, sector econòmic, etc.
b) mesures i accions que l'empresa ha realitzat en relació amb la igualtat d'oportunitats i la responsabilitat social empresarial.
c) Identificació de l'equip de persones que duran a terme el projecte objecte de subvenció, amb acreditació de les seves competències i/o qualificacions en temes d'igualtat d'oportunitats, tenint en compte que la direcció i la coordinació del projecte l'haurà de dur a terme una persona professional amb titulació universitària de grau mig o superior.
Les persones designades per l'empresa sol·licitant de la subvenció són les que es tindran en compte als efectes de la justificació que estableix l'article 11.
En cas que la diagnosi es subcontracti a una empresa especialitzada, breu presentació d'aquesta on consti la seva capacitació tècnica i la seva experiència professional
d) Identificació de la representació del personal i explicació de com es concretarà la seva participació en el procés.
e) Pressupost estimat del projecte objecte de subvenció.
Tramitació de la concessió de les subvencions
9.1 La concessió de les subvencions destinades a l'establiment d'un Pla d'igualtat d'oportunitats entre dones i homes en l'àmbit de les relacions laborals a Catalunya es regirà pel procediment de concurrència competitiva, d'acord amb els criteris que estableix l'article 10 d'aquesta Ordre.
9.2 La instrucció dels expedients correspon a la persona titular de la Subdirecció General de Relacions Laborals.
9.3 La persona titular de l'òrgan instructor, vistos la documentació inclosa a l'expedient i els criteris de valoració establerts, elevarà al director/a general de Relacions Laborals una proposta de resolució, degudament motivada, amb el tràmit d'audiència previ, del qual es podrà prescindir quan no figuri en el procediment ni es tinguin en consideració altres fets ni altres al·legacions i proves que les presentades per l'entitat sol·licitant.
9.4 La resolució l'ordenarà el/la director/a general de Relacions Laborals i la notificarà a la persona sol·licitant en el termini màxim de dos mesos, comptats des de la data de finalització del termini de presentació de sol·licituds.
La notificació es cursarà per qualsevol mitjà que permeti tenir constància de la seva recepció.
Si en el termini esmentat no s'ha dictat i notificat resolució expressa, cal entendre desestimada la sol·licitud, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació.
9.5 Contra la resolució del director/a general de Relacions Laborals, que no exhaureix la via administrativa, es podrà interposar recurs d'alçada davant del conseller o consellera del Departament de Treball en el termini d'un mes comptat des de l'endemà de la recepció de la notificació d'aquella resolució.
9.6 Immediatament després de concedides les subvencions, el Departament de Treball, mitjançant la Direcció General d'Igualtat d'Oportunitats en el Treball, oferirà formació per a la realització de la diagnosi i l'elaboració del Pla d'igualtat a les persones responsables de les empreses, així com assessorament tècnic i metodològic durant tot el procediment.
En cas que el número de sol·licituds excedeixi l'import de la partida pressupostària, se seguirà l'ordre de prioritat següent, fins esgotar la partida pressupostaria:
b) En cas de grups empresarials, es concedirà prioritàriament la subvenció a les empreses que comptin amb un major número de treballadors i treballadores.
c) Es valorarà la formació en matèria d'igualtat de les persones de l'empresa responsables de la coordinació del Pla.
d) Es valoraran les accions efectuades per l'empresa en matèria d'igualtat d'oportunitats i responsabilitat social empresarial.
L'empresa haurà de presentar la documentació justificativa següent:
a) Una diagnosi, que constarà d'una anàlisis quantitativa i qualitativa de tots els àmbits definits a l'article 3.3 d'aquesta Ordre, especificant quins són els punts forts i els aspectes a millorar que es detectin a cadascun d'aquests àmbits.
b) El Pla d'igualtat, on hi constaran: els objectius, les accions que es portaran a terme, la temporalització de les accions, els recursos humans i econòmics assignats, el sistema d'avaluació i seguiment, i les accions d'informació i difusió a la plantilla.
c) El compte justificatiu simplificat, que ha d'incloure la informació següent:
Una memòria final o de tancament justificativa, segons el model normalitzat que es determini pel Departament de Treball.
Una relació classificada de les despeses i les inversions del projecte objecte de subvenció, amb identificació del creditor/a i del document, l'import, la data d'emissió i, si s'escau, la data de pagament.
S'haurà d'indicar la desviació respecte del pressupost presentat a la sol·licitud.
En cas de presentar-se factura de l'empresa consultora, només es tindrà en compte fins a un 60% de la quantitat subvencionada.
Un detall d'altres ingressos o subvencions que hagin finançat l'activitat subvencionada, amb indicació del seu import i la seva procedència.
Si s'escau, carta de pagament de reintegrament en el supòsit de romanents no aplicats, així com dels interessos derivats d'aquests.
El termini per presentar la diagnosi, el Pla d'igualtat i la memòria justificativa serà entre el 31 de maig i el 15 de juny de 2011.
a) Es realitzarà un primer pagament del 25% de la subvenció concedida en concepte de bestreta, que es farà efectiu en el moment de la notificació de la resolució.
b) Es realitzarà un segon pagament, del 75% restant de la subvenció concedida, quan es justifiqui documentalment la diagnosi de la situació de l'empresa en matèria d'igualtat d'oportunitats entre homes i dones, s'hagi elaborat el Pla per la igualtat a l'empresa i s'acrediti la implantació de les accions corresponents a la primera fase del Pla; entenent-se que, com a mínim, s'hauran d'acreditar la realització de les tres actuacions definides com a prioritàries al Pla.
El pagament es realitzarà quan es constati l'execució correcta del projecte per part d'una Comissió tècnica, d'acord amb el que estableix l'apartat següent.
c) La Comissió tècnica estarà integrada per les persones titulars de la Subdirecció General de Relacions Laborals i de la Subdirecció General de Programes d'Igualtat entre Dones i Homes en el Treball, i per dues persones tècniques de cadascuna de les dues subdireccions esmentades.
Es podran demanar els comprovants que es considerin oportuns per obtenir evidència sobre l'aplicació adequada de la subvenció, efectuant un requeriment al beneficiari dels justificants de despesa.
L'import de la subvenció concedida en cap cas no pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, o amb altres ingressos per qualsevol concepte, superi el cost de l'activitat a desenvolupar per l'entitat beneficiària.
Aquesta línia de subvenció només podrà ser concedida una vegada a cada entitat sol·licitant.
14.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), quan les subvencions concedides, considerades individualment, siguin d'un import igual o superior a 3.000,00 euros, es donarà publicitat de les subvencions atorgades mitjançant la seva publicació al Diari Oficial de la Generalitat de Catalunya, tot indicant la convocatòria, el programa, la persona o entitat beneficiària, la quantitat concedida, les finalitats de la subvenció i el crèdit pressupostari al qual s'ha imputat.
14.2 Sens perjudici del que estableix apartat anterior, es donarà publicitat de tots els atorgaments de les subvencions mitjançant la seva exposició a la pàgina web del Departament de Treball [URL].
Obligacions de les empreses beneficiàries de les subvencions
15.1 Les empreses beneficiàries de les subvencions estan obligades a:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, complint els requisits i les condicions que determinen la concessió de la subvenció, i acreditant aquesta execució davant del Departament de Treball.
En el supòsit que s'alteressin les condicions per les quals fou atorgada la subvenció, s'haurà de comunicar al Departament tan aviat com es conegui i, en tot cas, abans de la justificació de l'aplicació.
b) Comunicar al Departament de Treball l'obtenció de subvencions, ajuts, ingressos o recursos, per a la mateixa finalitat, procedents de qualsevol de les administracions o entitats públiques o privades, nacionals o internacionals.
c) Proposar al Departament de Treball qualsevol canvi que, dins la mateixa finalitat, es pugui produir en la destinació de la subvenció, que, si s'escau, ha de ser expressament autoritzat per la Direcció General de Relacions Laborals.
d) S'han de sotmetre a les actuacions de comprovació del Departament de Treball, a les obligacions que es considerin necessàries i a les de control financer que corresponguin, d'acord amb el que preveuen els articles 90 bis, 92 bis i 97 i següents del Decret legislatiu 3/2002.
e) Disposar dels llibres comptables, dels registres diligenciats i altres documents degudament auditats en els termes exigits per la legislació mercantil i sectorial aplicable a qui és beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
f) Conservar els documents justificatius de l'aplicació dels fons rebuts, inclosos els documents electrònics, en tant que puguin ser objecte de les actuacions de comprovació i control.
g) Procedir al reintegrament dels fons percebuts en els supòsits esmentats a l'article 18 d'aquesta Ordre.
En el cas de les obligacions tributàries davant la Generalitat de Catalunya, serà d'aplicació el que disposa l'article 98.3 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
El Departament de Treball pot revisar les subvencions ja concedides i modificar-ne la resolució de concessió en el cas d'alteració de les condicions o de l'obtenció concurrent d'altres ajuts.
Causes i procediment de revocació
17.1 Són causes de revocació, per les quals es procedirà a revocar totalment o parcialment la subvenció i, si escau, a reintegrar les quantitats percebudes indegudament, amb l'interès legal que correspongui, les següents:
a) L'incompliment de l'obligació de justificació o la justificació insuficient, en els termes que estableix l'article 30 de la Llei 38/2003, de 17 de novembre, general de subvencions.
Sens perjudici del que estableix l'apartat anterior, si l'entitat beneficiària no justifica la totalitat de la subvenció, s'ha d'entendre revocada parcialment en la quantitat no justificada, sempre que això no comporti l'incompliment de la seva finalitat.
b) L'obtenció de la subvenció sense reunir les condicions requerides, havent falsejat les condicions requerides o havent ocultat aquelles que ho haurien impedit.
c) L'incompliment de la finalitat, l'objectiu, l'activitat, el projecte per al qual la subvenció ha estat concedida, totalment o parcialment, perquè s'han destinat les quantitats percebudes a finalitats diferents, o la no adopció del comportament que fonamenta la concessió de la subvenció.
d) L'excés obtingut sobre el cost de l'activitat duta a terme quan l'import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que desenvolupa el beneficiari.
e) L'incompliment de l'obligació d'adoptar les mesures de difusió incloses a l'apartat 4 de l'article 18 de la Llei 38/2003, de 17 de novembre, general de subvencions.
f) Resistència, excusa, obstrucció o negativa a les actuacions de comprovació i control financer previstes als articles 14 i 15 de la Llei 38/2003, de 17 de novembre, general de subvencions, així com l'incompliment de les obligacions comptables, registrals o de conservació de documents quan d'això se'n derivi la impossibilitat de verificar la destinació donada als fons percebuts, l'incompliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) Incompliment de les obligacions imposades per l'Administració a les empreses beneficiàries, així com dels compromisos assumits per aquestes amb motiu de la concessió de la subvenció, sempre que afectin o es refereixin a la manera de com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció.
h) Incompliment de les obligacions imposades per l'Administració a les entitats beneficiàries, així com dels compromisos assumits per aquestes entitats, amb motiu de la concessió de la subvenció, diferents dels anteriors, quan d'això se'n derivi la impossibilitat de verificar la destinació donada als fons percebuts, l'incompliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.
i) La inexactitud o la falsedat de les declaracions a què fa referència l'article 92.2.i) del Text refós de la Llei de finances públiques de Catalunya.
j) L'incompliment de les obligacions establertes a l'article 92 bis del Text refós de la Llei de finances públiques de Catalunya, sens perjudici de les responsabilitats de qualsevol tipus en què hagi pogut incórrer com a conseqüència de la inexactitud o la falsedat en la declaració.
17.2 Sens perjudici del que disposen els articles 98 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, modificat per la Llei 12/2004, de 27 de desembre, si, com a conseqüència de qualsevol de les actuacions de comprovació i control, es constata que s'ha produït alguna de les causes de revocació esmentades anteriorment, s'iniciarà la tramitació del procediment de revocació corresponent.
La resolució d'inici d'expedient esmentada es notificarà a l'entitat interessada per tal que, en el termini de deu dies, formuli les al·legacions que consideri necessàries o proposi els mitjans de prova que cregui oportuns.
Posteriorment, i immediatament abans que es redacti la proposta de resolució, s'atorgarà a l'interessat el tràmit d'audiència corresponent amb la finalitat que, en el termini de deu dies, al·legui i presenti els documents i les justificacions que consideri oportuns.
Es podrà prescindir d'aquest tràmit d'audiència quan no figurin en el procediment ni es tinguin en compte en la resolució altres fets, al·legacions i proves que els adduïts per la persona interessada.
Vistes les actuacions realitzades, la persona titular de la Subdirecció General de Relacions Laborals emetrà una proposta de resolució que elevarà, juntament amb la resta de l'expedient, al director/a general de Relacions Laborals, el/la qual emetrà la resolució corresponent, que es notificarà a l'entitat interessada mitjançant correu certificat o per qualsevol mitjà que permeti tenir constància que l'ha rebuda.
17.3 D'acord amb l'article 104 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en la redacció que en fa la Llei 12/2004, de 27 de desembre, de mesures financeres, contra la resolució dictada per la persona titular de la Direcció General de Relacions Laborals, que exhaureix la via administrativa, es podrà interposar recurs potestatiu de reposició davant el mateix òrgan que ha dictat l'acte en el termini d'un mes comptat a partir de l'endemà de la notificació de la resolució esmentada; o bé recurs contenciós administratiu davant l'òrgan jurisdiccional corresponent en el termini de dos mesos comptats a partir de l'endemà de la seva notificació.
Les causes de nul·litat i anul·labilitat són les establertes a l'article 36 de la Llei 38/2003, de 17 de novembre, general de subvencions (BOE núm. 276, de 18.11.2003), i es procedirà conforme estableix aquest article.
A aquesta subvenció el serà aplicable el règim d'infraccions i sancions establert pels capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com allò que estableixen als articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en tot el que no s'hi oposi.
Convocatòria per a l'any 2010: terminis, sol·licituds i documentació
20.1 El termini de presentació de sol·licituds per a l'obtenció de la subvenció començarà l'endemà de la publicació d'aquesta Ordre al DOGC i finalitzarà el dia 31 de març de 2010.
20.2 Les sol·licituds es presentaran d'acord amb els requisits i els continguts que estableixen els articles 6 i següents, acompanyades de la documentació que s'hi indica.
20.3 La tramitació administrativa dels expedients de les sol·licituds correspon a la Subdirecció General de Relacions Laborals, d'acord amb el que disposen els articles 9 i següents d'aquesta Ordre.
20.4 Les bases reguladores d'aquesta convocatòria són les que estableix aquesta Ordre.
Import màxim per a l'any 2010 i aplicació pressupostària
21.1 Per atendre les sol·licituds de subvenció s'autoritzen despeses per una quantia màxima inicial de 500.000,00 euros, amb càrrec a la partida pressupostària TI0301/D/470.0001.00/3330 del pressupost de la Generalitat de Catalunya per a l'any 2010, i d'1.500.000,00 euros amb càrrec a la partida pressupostària corresponent de l'any 2011.
21.2 L'atorgament de la subvenció estarà condicionat a l'existència de crèdit adequat i suficient per a aquesta finalitat.
21.3 Per Ordre del conseller o consellera de Treball es podrà modificar l'import màxim indicat a aquesta Ordre.
L'import de la subvenció inclourà el cost degudament pressupostat i justificat, d'acord amb el que estableix l'article 11, de la totalitat del projecte, amb una quantitat màxima de 10.000,00 euros.
Disposicions addicionals.1 Estudi d'impacte
El Departament de Treball durà a terme un estudi d'impacte sobre els resultats derivats de la subvenció establerta en aquesta Ordre, d'acord amb els objectius previstos..2 Règim de minimis
Els ajuts previstos en aquesta Ordre són ajuts de minimis i, per tant, estan sotmesos al règim inclòs al Reglament CE 1998/2006 de la Comissió, de 15 de gener, relatiu a l'aplicació dels articles 87 i 88 del Tractat CE de minimis (DOCE L379/05, de 28.12.2006).
L'ajut total de minimis concedit no pot excedir de 200.000,00 euros en un període de tres exercicis fiscals.
Aquest límit s'aplicarà independentment de la forma de l'ajut o de l'objectiu perseguit..3 Règim jurídic aplicable
En tot el que no estigui previst en les bases reguladores aprovades per aquesta Ordre s'aplicarà la Llei 38/2003, de 17 de novembre, general de subvencions, en tot el que tingui la consideració de bàsic, com també el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), modificat per la Llei 12/2004, de 27 de desembre, de mesures financeres (DOGC núm. 4292, de 31.12.2004), en tot el que no s'oposi a la Llei esmentada i normativa de desenvolupament..4 Incompatibilitat
Els ajuts recollits en aquesta Ordre són incompatibles, en el mateix any de la convocatòria feta pública pel Departament de Treball, amb la línia de subvenció de promoció de la figura de l'Agent per la igualtat d'oportunitats entre homes i dones a les empreses de 100 o més persones treballadores.
Es deroga l'Ordre TRE/256/2007, de 6 de juliol, publicada al DOGC núm. 4930, de 20.7.2007.
Barcelona, 18 de febrer de 2010